paragraph_text: Screaming for Vengeance osmi je studijski album britanskog heavy metal-sastava Judas Priest. Diskografska kuća Columbia Records objavila ga je 17. srpnja 1982. Smatra se albumom kojim se skupina probila u veće glazbeno tržište – stekao je dvostruku platinastu nakladu u SAD-u i platinastu u Kanadi. S tog je albuma objavljen i uspješni singl "You've Got Another Thing Comin'".